cyanic-selkie/wikianc huggingface dataset:
Hercšprunga—Rasela diagramma
Galvenā secība
90% no visām zvaigznēm Hercšprunga—Rasela diagrammā ieņem apgabalu, kas stiepjas pa izlocītu diagonāli pāri visam grafikam. Šo apgabalu sauc par galveno secību un zvaigznes, kas tajā atrodas - par galvenās secības zvaigznēm. Šīs zvaigznes enerģiju iegūst kodolreakciju ceļā, ūdeņradim pārvēršoties hēlijā. Arī Saule ir galvenās secības zvaigzne.
Kondensators
Kondensators (no la — 'sablīvēt') jeb, precīzāk, elektriskais kondensators ir ierīce elektriskā lauka enerģijas uzkrāšanai — pasīvais elektronikas komponents (radiodetaļa) ar noteiktu elektriskās kapacitātes vērtību un lielu reaktīvo pretestību. Tam ir vismaz divi klājumi, kas izgatavoti no elektriskajiem vadītājiem. Klājumi atdalīti ar dielektriķi (strāvu nevadošu vielu) un tiem pievienoti izvadi ieslēgšanai elektriskajā ķēdē. Jo lielāks ir klājumu laukums un jo tuvāk tie atrodas viens otram, jo lielāku lādiņu iespējams uzkrāt kondensatorā, jeb, citiem vārdiem sakot, ir lielāka tā elektriskā kapacitāte.
Plakņu kondensatori
Vienkāršākais plakņu kondensators ir divas paralēlas vadītāja plaknes (klājumi), starp kurām ir dielektriķa starplika. Ja plaknes uzlādē ar pretēju zīmju lādiņiem q^+=q^-, tad plakņu potenciālu starpību (spriegumu) U_{12}, kondensatora klājuma lādiņu q^+ un tā kapacitāti C saista sakarība. Spriegums starp klājumiem, kur \sigma^+ ir plaknes virsmas lādiņa blīvums, d ir attālums starp plaknēm, \varepsilon ir dielektriķa absolūtā dielektriskā caurlaidība. Tā kā, kur S ir kondensatora klājuma laukums, tad. Ja plakņu kondensatoram ir vairāki klājumi un to skaits ir 2N un tie pamīšus uzlādēti ar pretēju zīmju lādiņiem, tād kondensatora kapacitāte.
Sfēriski un cilindriski kondensatori
Sfērisku kondensatoru veido koncentriskas vadītāju sfēras. Ja kondensatoru veido divas sfēras, kuru rādiusi ir r_1 un r_2, tā kapacitāte.
Abrakadabra (dziesma)
Abrakadabra ir latviešu mūzikas grupas Musiqq dziesma, ar kuru tā uzvarēja 2009. gada Muzikālajā bankā.
JSON
JSON datu apmaiņas formāts paredzēts strukturēto datu pārraidei tīklā. JSON var saturēt vienkāršās datu struktūras vai asociatīvos masīvus (sauktus par objektiem). Pirms pārraides dati tiek serializēti jeb pārvērsti teksta formātā. Nozīmīgākais pielietojums — Ajax lietotnēs, kur tas tiek izmantots kā alternatīva XML formātam.
Klodzko
Vēsture
19. gadsimta beigās Glāca (Klodzko) kļuva par populāru tūrisma centru. 1907. - 1908. gadā Glācā apcietinājumā atradās vācu kreisais politiķis Kārlis Lībknehts (Karl Liebknecht, 1871 - 1919). Pilsētas arhitektūra maz cietusi 2. pasaules kara laikā, tāpēc arī mūsdienās ir populārs tūrisma centrs.
Staņislavs Petkēvičs
Dzīvesgājums
Dzimis 1908. gadā Rīgā Jāzepa Petkeviča un viņa sievas Jūlijas Koreckas, dzimušas Merķis, ģimenē. Viņa tēvs bija cēlies no Kauņas guberņas Novoaleksandrovskas apriņķa Opsas pagasta.
Danske Bank (Somija)
Vēsture
1999. gada 13. oktobrī Somijas valdība ar tai piederošo banku uzņēmumu Leonia Oyj (agrāko Postipankki Oyj un Suomen Vientiluotto Oyj) un Somijas vadošais apdrošināšanas uzņēmums Vakuutusyhtiö Sampo Oyj (dibināts 1909. gadā) nolēma apvienoties. Apvienošanās stājās spēkā 2000. gada 31. decembrī, izveidojot uzņēmumu ar nosaukumu Sampo-Leonia Oyj (no 2001. gada Sampo Oyj).
Abrupe (ciems)
Abrupē dzimis viens no pirmajiem latviešu rakstniekiem — Jēkabs Zvaigznīte. Latvijas PSR laikā Abrupē atradās Kaļiņina kolhoza centrs.
Sūcējtārpi
Sistemātika
Pasaulē ir zināms ap 18 000—24 000 sugu, kas iedalās 2 nevienlīdzīgās apakšklasēs. Latvijā zināmas vairāk nekā 130 sugas.
Klase
Ārējās saites
Latvijas sūcējtārpu sugas.
Vatikāna gvarde
Šveiciešu gvarde
Šveices kohorta (Cohors Helvetica) jeb Šveiciešu korpuss, Šveiciešu gvarde - algotņu miesassargu vienība, izveidota pēc Jūlija II rīkojuma 1506. gada 22. janvārī. 1548. gadā vienību veidoja 225 gvardi (vēlāk, XVI-XVIII gs. šveiciešu gvardu skaits svārstījās no 100 līdz 250 karavīriem). 1798. gadā pēc Romas krišanas vienību izformēja, bet 1801. gadā atjaunoja (64 gvardi). 1824. gadā vienībā bija jau 200 kareivju. Pēdējo reizi vienība reorganizēta 1979. gadā - šobrīd tajā dien 101 karavīrs: Vienība dislocēta Vatikānā, kazarmās pie Sv. Annas baznīcas.
Dienests
Sākotnējais kontrakts ir uz 2 gadiem, pēc kura beigšanās vidēji 2/3 gvardu demobilizējas. Komandas tiek dotas vācu valodā. Ikdienā aptuveni 2/3 gvardu dienestu pilda sardzē, 10 posteņos Vatikānā, bet pārējie nodarbināti kaujas mācībās.
Karogs
Sarkans karogs, ko taisns balts krusts sadala 4 kvadrātos. Augšējā kvadrātā pie karoga kāta ir valdošā pāvesta ģerbonis (vai uz t.s. "vakantā" karoga - baldahīns ombrellino vers sakrustotām atslēgām). Kvadrātā pa diagonāli no tā vienības dibinātāja Jūlija II ģerbonis. Abi pārējie kvadrāti sadalīti zilās, dzeltenās un sarkanās joslās (Mediči dzimtas krāsas). Audekla centrā ievietots gvardes komandiera ģerbonis.
Uniforma
Gvardes uniformā saglabātas Renesanses laikmetam raksturīgās krāsas un formas. Tās 1914. gadā ieviesa Žils Repons (gvardes komandants no 1910. līdz 1921. gadam). Parādes uniforma ir zilā, sarkanā un dzeltenā krāsās ar baltu apkakli un bereti. Īpašos gadījumos velk kirasu un morionu ar sarkanu sultanu. Muzikantu uniforma ir zili dzeltena. Virsnieku parādes uniforma ir aveņkrāsas, ar baltu sultanu uz morionas.
Mērsraga jahtu piestātne
Mērsraga jahtu piestātne ir jahtu piestātne Latvijā, Mērsraga ostas akvatorijā (koordinātas: 57°20N 23°08E). Dziļums — 2—4,5 m, piestātnes izmēri — 40x2,5 m.
Lielbritānijas rokmūzika
Galvenie Britu izveidotie mūzikas žanri un kustības:
Kara noziegumi
Starptautiskās tiesības par kara noziegumu definē “nopietnus Ženēvas Konvenciju 3. kopējā panta pārkāpumus”, kā arī citu normu, kas aizstāv bruņoto konfliktu upurus, un pamatnormas, kas regulē karadarbības metodes, pārkāpumi.
Vēsture
Mūsdienās, aplūkojot starpvalstu bruņotos konfliktus, šie pārkāpumi uzskaitīti 1899. un 1907. gada Hāgas Konvencijās un Nolikumā par kara likumiem un paražām, Ženēvas Konvencijās un virknē citu starptautisku tiesību aktu. Starptautiskās Krimināltiesas Statūts starpvalstu konfliktu gadījumā pie kara noziegumiem pieskaita ne tikai Ženēvas Konvenciju neievērošanu, bet arī 26 citu nopietnu kara likumu un paražu pārkāpšanu, ko par noziedzīgu uzskata jau kopš 2. Pasaules kara laika.
1905. gada revolūcija
Represijas
1881. gada 1. martā Krievijas Impērijas ķeizars Aleksandrs II tika nogalināts bumbas sprādzienā, kuru sarīkoja revolucionārā organizācija Narodnaja Voļa (Народная Воля — 'Tautas griba'), kas bija izveidojusies, sašķeļoties organizācijai Zemļja i Voļa (Земля и воля, — 'Zeme un griba'). Aleksandru II nomainīja Aleksandrs III, ļoti konservatīvs valdnieks, kurš atradās valstsvīra, autokrātiskas valdības pielūdzēja Konstantīna Pobedonosceva ietekmē.
Asiņainā svētdiena
1905. gada 9. (22. pēc Jūlija kalendāra) janvārī, dienā, kas ir pazīstama ar nosaukumu "Asiņainā svētdiena", Sanktpēterburgā notika protesta gājiens, kuru apspieda bruņotie spēki. Gājiena dalībnieku mērķis bija iesniegt petīciju Nikolajam II. Bija vairāk nekā 1000 ievainoto un bojā gājušo. Šajā svētdienā streikojošie strādnieki un viņu ģimenes sapulcējās sešos pilsētas punktos. Apkampdami svētbildes un dziedot himnas, viņi virzījās virzienā uz imperatora Ziemas pili. Armijas posteņi pie pils izšāva brīdinājuma šāvienus un tad šāva tieši uz pūli - ar mērķi izklīdināt to. Nogalināto daudzums ir nenoteikts. Pretvalstiskie avoti pretendēja uz skaitļiem, kuri pārsniedza 4 000. Mūsdienās ir pieņemts uzskatīt, ka kopā bija ap 130 nogalināto un 350 ievainoto. Pilsētā izplatoties ziņām par notikušo, nekavējoties sākās nemieri un laupīšanas.
Sekas
1905. gada 18. februārī Nikolajs II parakstīja trīs deklarācijas, svarīgākā no kurām bija par Valsts Domes izveidošanu. 14. oktobrī Vitte un A. Obeļenskis izstrādāja t.s Oktobra manifestu un prezentēja to caram. Manifests atbilda septembrī notikušajā Zemšu kongresā izvirzītajām prasībām, dodot pilsoņiem vienkāršākās pilsoniskās tiesības, legalizējot politiskās partijas, ieviešot ko līdzīgu vispārējām vēlēšanu tiesībām un pasludinot Valsts Domi par centrālo likumdevēju. Nikolajs II parakstīja manifestu 17. oktobrī, jo vēlējās izvairīties no asinsizliešanas un saprata, ka viņam nav pieejama pietiekami liela militārā spēka, lai rīkotos pretēji. Kad manifests tika izsludināts, notika spontānas atbalsta demonstrācijas visās lielākajās pilsētās. Streiki Sanktpēterburgā un arī citur vai nu oficiāli beidzās vai arī ātri pārgāja. Tika piedāvāta arī politiskā amnestija. Tajā pašā laikā joprojām agresīvi tika apspiesti dažādi nemieri. Starp 5. un 7. decembri Maskavas boļševiku komiteja uzspieda pilsētai vispārējo streiku, draudot ar fizisku izrēķināšanos pret tiem, kas strādāja. Valdība izsūtīja karaspēku un 7. decembrī pilsētā sākās vardarbīgas ielas kaujas. Nedēļu vēlāk, izmantojot artilēriju, apšaudot strādnieku rajonus, izdevās demonstrācijas apspiest. 1905. gada decembrī tika izsludināts vēlēšanu likums. Balsstiesības bija vīriešiem, kas bija vecāki par 25 gadiem. Pirmās Valsts domes vēlēšanas notika 1906. gada martā un tās boikotēja sociālisti — eseri un boļševiki. 1906. gada aprīlī Krievijas Impērijas valdība pieņēma konstitūciju. Imperators tika apstiprināts kā absolūtais līderis, ar pilnīgu kontroli pār izpildvaru, ārlietām, baznīcu un bruņotajiem spēkiem. Valsts domes funkcijas bija visai ierobežotas. 1906. gada jūlijā Nikolajs II atlaida Pirmo Valsts domi. Pēc atentāta pret valdības vadītāju Pjotru Stolipinu 1906. gada 25. augustā izveidoja lauka kara tiesas. Nākamo 8 mēnešu laikā vairāk nekā tūkstoš cilvēku tika pakārti — bendes cilpa ieguva iesauku "Stolipina kaklasaite".
VAZ-2105
Modifikācijas
2009. gadā sērijveida ražošanā paliek tikai modifikācija VAZ-21054-30-010 ar motoru VAZ-21067 (ar degvielas tiešo iesmidzināšanu, Eiro-3).
Rolands Bulders
Rolands Bulders (dzimis Liepājā) ir bijušais Latvijas futbolists, kurš tagad strādā par treneri FK Liepājas Metalurgs. Viņš trenē jauniešu komandas.
FK Alberts
Iegūtās vietas Latvijas čempionātā
* Neskaitot Virslīgas klubu otrās komandas, kuras 1. līgas čempionātā startēja ārpus konkurences.
Grundzāles pagasts
Grudzāles pagasts ir viena no Smiltenes novada administratīvajām teritorijām tā austrumos. Robežojas ar sava novada Bilskas, Gaujienas, Virešu un Palsmanes pagastiem, kā arī Valkas novada Vijciema un Zvārtavas pagastiem.
Purvi
Laužu, Aumeisteru, Dibena, Raga, Stirnu, Piekārumu, Melnais, Lankaskalna.
Vēsture
Savulaik caur pagasta teritoriju tika novilkts vēsturiskais Strūves meridiāns ar triangulācijas torni.
Saimniecība
Pagasta teritoriju šķērso maģistrālais gāzesvads Inčukalns—Pleskava un līdz Gaujai izbūvētā augstsprieguma līnija Valmiera—Ape.
Hidetoši Nakata
Profesionāļa karjeru uzsāka 1995. gadā un divreiz (1997, 1998) tika atzīts par Āzijas futbola konfederācijas labāko spēlētāju. 2001. gadā kopā ar AS Roma izcīnīja Itālijas čempiona titulu. Japānas izlases sastāvā piedalījās trijos FIFA Pasaules kausa finālturnīros (1998, 2002, 2006) un divās Olimpiskajās spēlēs (1996, 2000). 2005. gadā viņu iecēla bruņinieku kārtā Itālijā par valsts tēla spodrināšanu ārzemēs. 2006. gada 3. jūlijā 29 gadu vecumā viņš paziņoja par karjeras beigšanu.
Nacionālā izlase
!Kopā||77||11
Spāres muiža
Spāres muiža, vēsturiski Spārnes muiža (de) ir 18. gadsimtā Spārē (mūsdienās Talsu novada Ģibuļu pagastā) celts saimniecības komplekss — muiža — Spāres ezera krastā. Mūsdienās — kultūras, sporta, tūrisma un sabiedriskais centrs, viesu nams.
Gerets Beils
Sasniegumi
Real Madrid
Los Angeles FC
L
L ir latīņu alfabēta divpadsmitais burts.
Prinča Haralla krasts
Prinča Haralla krasts ir Austrumantarktīdas piekrastes daļa Karalienes Modas Zemē Licova-Holma līča rietumu krastā. Stiepjas no Širases glečera austrumos (38° 40' E) līdz Rīsera-Larsena pussalai rietumos (33° 30' E). Kopējais piekrastes garums ap 270 km. Austrumos robežojas ar Sojas krastu, ko bieži pieskaita pie Prinča Haralla krasta, rietumos — ar Princeses Ranhillas krastu. Iekšzemē paceļas Karalienes Fabiolas kalni. Krasta līnija izrobota, daudz līču, piekrastes lielāko daļu klāj šelfa ledājs.
Dagdas iela (Rīga)
Dagdas iela ir iela Rīgā, Latgales priekšpilsētā, Maskavas forštatē. Dagdas iela sākas krustojumā ar Lāčplēša ielu un beidzas krustojumā ar Strūgu ielu, nekrustojot nevienu citu ielu. Kopējais ielas garums ir 120 metri, un tā sastāv no 2 braukšanas joslām ar asfalta segumu. Dagdas ielā ir īres namu apbūve.
T
T ir latīņu alfabēta divdesmitais burts.
Andešs Jūnass Ongstrēms
Ongstrēma uzvārdā nosaukta garuma mērvienība angstrēms.
Ventspils
Vēsture
Pēc Otrā pasaules kara Ventspils kļuva par PSRS tranzīta un zvejniecības ostu, bet vēlāk par lielāko PSRS naftas un naftas produktu eksportostu. Kopš Latvijas neatkarības atgūšanas notika strauja pilsētas un ostas attīstība, Ventspils veidojās ne vien par attīstītu tranzīttirdzniecības, bet arī par iecienītu tūrisma vietu.
Ievērojami cilvēki
• Nikolass Sēfrenss (1662—1710), koktēlnieks
• Andris Daņiļenko (1959), mūziķis
Džeimss V Stjuarts
Kļūdams par karali pusotra gada vecumā, valdīšanas pirmajā periodā Skotiju pārvaldīja reģenti un valstī nnotika cīņa starp profranču un proangļu frakcijām. Sākot valdīt patstāvīgi, nostājās Francijas pusē. Skoti 1542. gada septembrī tomēr tika sakauti Solvejmosas kaujā, bet Džeimss V īsi pēc tam mira no slimības.
Maikls Keriks
Maikls Keriks (en; dzimis Volsendā, Anglijā) ir bijušais angļu futbolists, spēlēja pussarga pozīcijā, Anglijas futbola izlases bijušais dalībnieks. Pašlaik (2021) Keriks ir Manchester United treneris.
Tomass Hērens
Biogrāfija
No 1980. līdz 1987. gadam Tomass Hērens studēja teoloģiju un jurisprudenci Minsterē (Vestfālenē), Tībingenē un Londonā. 1986. gadā viņš ieguva teoloģijas licenciāta grādu un 1987. gadā nokārtoja pirmo valsts eksāmenu jurisprudencē. Savu promocijas darbu „Programmatūras nodošana kā lietas pirkums” viņš aizstāvēja Vestfālenes Vilhelma universitātē, Minsterē 1989. gadā. 1991. gadā viņš nokārtoja otro valsts eksāmenu jurisprudencē. Pēc 1994. gadā Minsterē veiktās habilitācijas par tēmu „Pašregulācija banku un apdrošināšanas tiesībās” Tomass Hērens 1995. gadā kļuva par profesoru Heinriha Heines universitātes Juridiskajā fakultātē, Diseldorfā, kur pasniedza civiltiesības un starptautiskās komerctiesības.
Aivars Drupass
Privātā dzīve
Bija precējies, audzināja divus bērnus.
Anvers
Anvers var būt:
Nīderlande
Nīderlande ir ES, Eirozonas, PTO, G10, NATO, ESAO un Beniluksa ekonomiskās savienības dibinātājvalsts. ANO dalībvalsts. Ķīmisko ieroču aizlieguma organizācijas un piecu internacionālo tiesu mītnes vieta. Tai ir divpadsmitais augstākais IKP pasaulē uz vienu cilvēku. 2013. gadā Nīderlande tika atzīta kā ceturtā laimīgākā valsts pasaulē, tas lielākoties saistīts ar augsto dzīves līmeni.
Vēsture
No 870. gada Nīderlandes teritorija ietilpa Austrumfranku karalistē, bet no 925. gada Svētajā Romas impērijā. 15. gadsimtā lielākā daļa mūsdienu Nīderlandes teritorijas nonāca Burgundijas, vēlāk Hābsburgu dzimtas kontrolē.
1555. gadā Svētās Romas imperators Kārlis V Nīderlandē izveidotās Septiņpadsmit provinces nodeva savam dēlam Spānijas karalim Felipem II. 1581. gadā septiņas ziemeļu provinces atdalījās no Spānijas un izveidoja Apvienoto provinču republiku. Pēc 1815. gada Vīnes kongresa izveidoja Nīderlandes Apvienoto Karalisti, kurā līdz 1830. gadam ietilpa arī mūsdienu Beļģija.
Eiropas čempionāta 2012 kvalifikācija — G grupa
Savstarpējās spēles
Uzvaras / Neizšķirti / Zaudējumi
Akrēcijas disks
Akrēcijas disks ir tora formas gāzes disks, no kura viela pakāpeniski pa spirālveida trajektoriju krīt uz zvaigzni vai melno caurumu.
Feimanka
Feimanka (arī Fejmanka) ir Dubnas labā krasta pieteka Rēzeknes, Preiļu un Līvānu novados.
Kārķu pagasts
Vēsture
Latvijas Republikas laikā Kārķos katru gadu vidēji uzcēla 20 mājas, kopā nedaudz vairāk kā 200 mājas. Padomju varas gados dažādu iemeslu dēļ tika pamestas 146 mājas. 1991. gadā daudzi bijušie un esošie kārķēnieši izteica vēlēšanos nākt atpakaļ uz tēvu mājām. Kārķos mājas drīkstēja celt tikai centrā. Padomju varas gados uzceltas 8 daudzstāvu mājas ar 120 dzīvokļiem. Lauku cilvēks nevar iztikt bez lopu audzēšanas, tāpēc 400 m no centra tika veidota personīgo kūtiņu "kolonija", bet pļavas un ganības ierādītas 2,4 un 10 km no centra.
Apdzīvotās vietas
Lielākās apdzīvotās vietas ir Kārķi (pagasta centrs), Veckārķi, Vēveri.
Pirmais angļu-afgāņu karš
Kabulas garnizona iznīcināšana
Britu atkāpšanās no Kabulas sākās 1842. gada 6. janvārī. Saskaņā ar vienošanos, tie afgāņiem atdeva gandrīz visus ieročus un naudu, kā arī nosūtīja pavēles pamest valsti Gaznī, Kandahāras un Džalālābādas garnizoniem, bet afgāņi apsolīja netraucēt britu aiziešanu. Bija snidzis jau no 18. novembra un karaspēks devās ceļā visskarbākajās ziemas vētrās. Jau otrās dienas rītā karavīru ģimenes locekļi, kalpotāji un lopi bija iejukuši starp karavīru rindām, padarot to koordinēšanu neiespējamu. Kolonnai paralēli devās arī afgāņu jātnieki un briti domāja, ka tas ir viņiem solītais ekskorts, taču nelielas afgāņu vienības jau no paša sākuma uzbruka vāji aizsargātajai kolonnai. Ar britiem vairākkārt tikās Muhammeds Akbars, piedāvājot kolonnai apstāties un sagaidīt afgāņu papildspēkus, kas aizsargātu britus pret gilzaju uzbrukumiem, kā arī pieprasīja ķīlniekus. Briti piedāvājumu nepieņēma un devās tālāk. Trešajā dienā pie kādas šauras pārejas Muhammeds Akbars, saņemdams prasītos ķīlniekus un solīdams izvest britus tai cauri, ievilināja tos lamatās un novājināto, dezorganizēto kolonnu no kalnu virsotnēm nemitīgi apšaudīja gilzaji. Nākamajā dienā pie britiem atkal ieradās Muhammeds Akbars, jau ierasti solīdams pārtiku un aizsardzību apmaiņā pret virsnieku ģimenes locekļiem kā ķīlniekiem. Briti atkal piekrita, taču, turpinot ceļu, tiem nemitīgi uzbruka. Sestajā dienā afgāņi saņēma gūstā britu armijas komandieri ģenerāli Viljamu Elfinstonu (kurš pēc trim gūstā pavadītiem mēnešiem mira no smagas slimības). Astotās dienas vakarā no jau praktiski iznīcinātā britu karaspēka bija atlikuši ap 65 kareivji, kas bija nocietinājušies kāda kalna virsotnē netālu no Gandamakas, ko pret afgāņu pārspēku aizstāvēja, līdz beidzās munīcija. Beidzoties munīcijai, sākās tuvcīņa ar durkļiem un zobeniem, līdz krita pēdējais kalna aizstāvis.
Aktīvās galaktikas
Aktīvās galaktikas ir galaktikas, kuru kodols izstaro spēcīgu elektromagnētisko starojumu plašā viļņu garumu intervālā. Galvenie aktīvo galaktiku veidi pēc izstarojuma ir radiogalaktikas, Seiferta galaktikas un kvazāri.
Igaunijas administratīvais iedalījums
Pirmā līmeņa administratīvais iedalījums
Igaunijā ir 15 apriņķi. Katra apriņķa pārvaldi (maavalitsus) vada persona, kuras amata nosaukums igauņu valodā ir maavanem (pārvaldnieks). Šajā amatā persona tiek ievēlēta uz pieciem gadiem, kā arī tā pārstāv apriņķi Igaunijas valdībā.
Nauru
Vēsture
Japāņu karaspēks okupēja Nauru 1942. gada 25. augustā. Japāna uzcēla lidlauku, kas pirmo reizi tika bombardēts 1943. gada 25. martā, lai novērstu pārtikas piegādi Nauru. Japāņi deportēja 1200 nauruiešus un padarīja tos par strādniekiem uz Hukas salas. Amerikāņi Nauru beidzot atbrīvoja 1945. gada 13. septembrī, kad japāņu komandieris Hisayaki Soeda padevās Austrālijas karaspēkam.
Ģeogrāfija
Uz Nauru salas ir ierobežoti saldūdens resursi, vienīgā salas dabīgā virszemes ūdenstilpe ir Buadas lagūna. Uzglabāšanas tvertnes uz jumtiem krāj lietus ūdeni. Salas iedzīvotāji galvenokārt ir atkarīgi no trim atsāļošanas rūpnīcām.
Politika
Nauru ir republika ar parlamentāras sistēmas valdību. Prezidents ir gan valsts galva, gan valdības galva. Parlaments ar 19 locekļiem tiek ievēlēts ik pēc trim gadiem. Parlaments ievēl ministru prezidentu no tās locekļiem un prezidents ieceļ Ministru kabinetu no pieciem līdz sešiem locekļiem.
Agnese Zeltiņa
Biogrāfija
1999. gadā pārgāja uz Jauno Rīgas teātri. Par lomu Māras Ķimeles iestudējumā "Jūlijas jaunkundze" saņēma Latvijas Teātra Savienības "Spēlmaņu Nakts" balvu kā 2004. gada labākā aktrise otrā plāna lomā. 2000. gadā uzvarēja Ukrainas skaistumkonkursā sievietēm ar veiksmīgu profesionālo karjeru "Miss Ukraine 2000", iegūstot uzvaru ārzemnieču kategorijā un titulu "Miss Ukraine Open". 2004. gadā pārcēlās uz Maskavu, kur dzīvoja un strādāja 2004. — 2007. gadā. Filmējusies dažādās lomās arī ārpus Latvijas — Krievijā, Ukrainā, Baltkrievijā un Vācijā. Strādājusi arī par modeli. Pēc darba Itālijas TV kanālā QVC (2011—2013) atgriezās Latvijā, kur 2013. gada beigās nodibināja savu rotu zīmolu un uzņēmumu SOULSTONES. Joprojām turpina filmēties, vada pasākumus un piedalās Dailes teātra izrādēs, kur no 2014. līdz 2018. gadam atveidoja Milēdiju izrādē “Milēdija” Džilindžera režijā un Martu Toma Treiņa iestudētajā “Kam no Vilka kundzes bail?”.
2008. gads
2008. bija garais gads, kas pēc Gregora kalendāra sākās otrdienā.
Latvijas PSR himna
Latvijas Padomju Sociālistiskās Republikas himna (ru) bija Latvijas PSR oficiālā himna tās pastāvēšanas laikā. Tās vārdu autori bija Fricis Rokpelnis un Jūlijs Vanags, bet mūzikas autors — Anatols Liepiņš.
Himna tika apstiprināta 1945. gada 19. jūlijā ar Latvijas PSR Augstākās padomes prezidija dekrētu. Tajā bija noteikts, ka himnas oficiāla izpildīšana republikā tiek ieviesta ar 1945. gada 5. augustu. Sākotnējais teksts tika mainīts, jo tajā bija vārdi arī par Staļinu. Ilgāku laiku Latvijas PSR himnas tekstu atskaņoja kā orķestra skaņdarbu. Jaunais teksts, kas bija spēkā līdz 1990. gadam, tika pieņemts 1977. gadā. Himnas tekstam pastāvēja arī tulkojums krievu valodā, kurš bija oficiāls. Šīs himnas izpildīšana Latvijā ir aizliegta sapulcēs, gājienos un piketos.
Ienākuma nodoklis Latvijā
Uzņēmumu ienākuma nodoklis
Uzņēmuma ienākuma nodoklis tiek iekasēts no uzņēmumu peļņas vai zaudējumiem. 2017. gadā UIN likme bija 15%. Pašlaik spēkā esošais Saeimas pieņemtais likums Par uzņēmumu ienākuma nodokli zaudēs savu spēka esamību no 2018. gada 1.janvārī. Pēc Ministru Kabineta pieņemtajiem likuma grozījumiem, no 2018. gada uzņēmumu reinvestētajai peļņai UIN likme netiks piemērota. Uzņēmumu ienākumu nodoklis tiks iekasēts gadījumos, kad uzņēmumi izmantos dividendes vai veiks naudas izmaksas, kas vērstas uz peļņas sadali.
Izglītība
Vēsture
Izglītība sākās aizvēsturē, kad pieaugušie apmācīja jauniešus zināšanās un prasmēs, kuras viņu sabiedrībā uzskatīja par vajadzīgām. Pirms lasītprasmes, sabiedrības to panāca mutiski un imitējot. Ar stāstiem viena paaudze nākamajai nodeva zināšanas, vērtības un prasmes. Kad kultūras zināšanu līmenis pārsniedza prasmes, kuras varēja viegli apgūt imitējot, attīstījās formālā izglītība. Vidējās valsts laikā Ēģiptē jau pastāvēja skolas.
Pēc Romas krišanas katoļu baznīca kļuva par galveno rakstītprasmes saglabātāju Rietumeiropā. Agrīnajos viduslaikos baznīca izveidoja katedrāles skolas kā augstākās izglītības centrus. Dažas no šīm iestādēm laika gaitā attīstījās par viduslaiku universitātēm un daudzu Eiropas moderno universitāšu priekštečiem. Vēlāk viduslaikos Šartras katedrālē darbojās slavenā un ietekmīgā Šartras katedrāles skola. Rietumu kristīgās pasaules viduslaiku universitātes bija labi integrētas visā Rietumeiropā, veicināja pētījumu brīvību un izskoloja daudz dažādu izcilu zinātnieku un natūrfilozofu, tostarp Akvīnas Tomu Neapoles universitātē, Robertu Grosetestu Oksfordas universitātē, sistemātiskas zinātniskās eksperimentēšanas metodes agrīno attīstītāju un svēto Albertu Lielo, kurš bija bioloģijas lauka darba pionieris. 1088. gadā dibinātā Boloņas Universitāte tiek uzskatīta par pirmo un vecāko joprojām strādājošo universitāti.
Formālā izglītība
Formālo izglītību mēdz iedalīt (balstoties uz to savstarpēji hierarhiskām attiecībām) izglītības līmeņos un (balstoties uz tajos ietverto saturu) izglītības veidos. Abu šo dalījumu kombinācija nosaka indivīda tālākās iespējas izglītības sistēmā un juridisko regulējumu, kas ir saistīts ar konkrēto izglītības iestādi (piem., dibināšanas un akreditācijas kārtību, pedagogu izglītību, izglītības saturu, utt.). Izglītības līmeņi un veidi var ievērojami atšķirties starp dažādām valstīm, tādēļ to savstarpēja pielīdzināšana ir viens no izglītības politikas dienaskārtības jautājumiem.
Bumbišķu ciems
Ciemu likvidēja 1971. gada 16. martā, teritoriju pievienojot Černajas, Ozolaines un Špēļu ciemiem.
Izglītība
Atvērtā mācīšanās un elektroniskās tehnoloģijas
Gandrīz puse no 182 ASV koledžām 2009. gadā norādīja, ka tiešsaistes kursos mācību maksa ir augstāka nekā parastajos universitātāšu kursos.
Attīstības mērķi
Kopš 1909. gada bērnu īpatsvars jaunattīstības valstīs, kas apmeklē skolu, ir palielinājies. Pirms tam skolas apmeklēja tikai neliels zēnu skaits. Divdesmit pirmā gadsimta sākumā vairums bērnu lielākajā daļā pasaules reģionu apmeklēja kādu no skolām. Līdz 2016. gadam ir sasniegta vairāk nekā 91 % bērnu iesaiste vispārizglītojošajā pamatizglītībā. Tomēr visā pasaulē ir radusies mācību krīze, jo liela daļa skolēnu, kas apgūst izglītību, nemācās. Pasaules Bankas pētījumā konstatēts, ka “53 % bērnu valstīs ar zemiem un vidējiem ienākumiem līdz pamatskolas beigām neprot lasīt un saprast vienkāršu tekstu”. Lai gan pēdējo gadu desmitu laikā mācību aptvere ir strauji palielinājusies, materiāla apguve nav notikusi.
Psiholoģija
Izglītības psiholoģiju daļēji var saprast, izmantojot saikni ar citām disciplīnām. Izglītības psiholoģija ir cieši saistīta ar psiholoģiju, to attiecības ir analoģiskas medicīnas un bioloģijas attiecībām. Savukārt izglītības psiholoģija ietver plašu specializāciju klāstu; izglītības studijas, piemēram, mācību projektēšanu, izglītības tehnoloģijas, mācību programmu izstrāde, organizāciju apguvi, speciālo izglītību un klasvadību. Izglītības psiholoģija balstās gan uz kognitīvo zinātni, gan pedagoģiskajām zinātnēm. Augstskolās izglītības psiholoģijas nodaļas parasti ir iekļautas izglītības fakultātē, iespējams izglītības psiholoģijas mācību materiālu trūkuma dēļ.
Klaudijs
Tiberijs Klaudijs Cēzars Augusts Germāniks (la) vai Klaudijs I (Claudius I, dzimis Tiberijs Klaudijs Druzs (Tiberius Claudius Drusus) 10. gada p. m.ē. 1. augustā, miris ), no 4. gada līdz kāpšanai tronī — Tiberijs Klaudijs Nerons Germāniks (Tiberius Claudius Nero Germanicus), bija ceturtais Romas imperators, Jūliju-Klaudiju dinastijas pārstāvis, kurš valdīja no 41. gada 24. janvāra līdz savai nāvei 54. gadā.
Ziyuan 3
Ziyuan 3 jeb ZY-3 ir Ķīnas civilais Zemes novērošanas pavadonis stereokartēšanai, kas palaists 2012. gadā Ķīnas Zemes un resursu ministrijas vajadzībām.
Jānis XXII
Cīņa ar spirituāļiem
Jānis XXII saķīvējas ne tikai ar laicīgās varas neatkarības piekritējiem, bet arī ar absolūtās reliģijas piekritējiem — franciskāņiem. Jau Vīnes koncilā, Klements V, mēģināja apvaldīt tos, ekskomunicējot franču spirituāļus. 1317. gadā pēc ordeņa vadītāja steidzama lūguma, Jānis XXII nosodīja franciskāņu ordeni pametušos spirituāļus un pavēlēja inkvizitoriem Langedokā uzskatīt par ķeceriem visus, kas sevi dēvē par "fratičelli", "ubagu brāļiem" vai "begīniem". 1317. gada 13. aprīlī pāvests izdeva bullu Quorumdam exigit, kurā nosodīja spiritāļu paradumu atteikties no personiskā īpašuma, kā arī no šī brīža aizliedza īpašos tērpus, kurus tie nēsāja. Bullas noslēgumā pāvests piezīmēja — nabadzība, nav slikti, taču paklausība ir vēl labāk. 1318. gada 23. janvārī izdota bulla Gloriosam Ecclesiam, kurā nolādēja visus, kas nepiekrīt Quorumdam bullai un ekskomunicēja tos. 74 spirituāļus no Bezjēras un Narbonas klosteriem nogādāja Aviņonā, pāvests personīgi viņus iztaujāja un četrus, kuri nevēlējās atteikties no maldiem, nodeva laicīgajai varai un 1318. gada 7. maijā viņus sadedzināja Marseļā. Šie četri uzreiz kļuva par spirituāļu mocekļiem un viņu piekritēji Neapolē, Sicīlijā un Francijas dienvidos pāvestu dēvēja par antikristu. Nākamos desmit gadus spirituāļus un begīnus inkvizīcija vajāja visā Dienvidfrancijā bez apstājas. 1318. gada 28. decembra bullā Sancta Romana et universa ecclesia pāvests viņus ekskomunicēja un 1328. gada 8. februārī nolādēja grāmatu Postil (komentāri) par Apokalipses skaidrojumiem. 1322. gada 26. marta bulla Quia nonnunquam noteica, ka par baznīcas noteikumu noniecināšanu ir jāsaņem sods. 1322. gadā Perudžā sapulcējās franciskāņu ordeņa kapituls un ordeņa vadītājs Česenas Mikēle, uzklausījis spirituāļu neatlaidīgos lūgumus, pasludināja Kristus nabadzību par ticības dogmu: ja viņam un apustuļiem arī kas piederējis, tad tikai kā usus facti (ar lietošanas tiesībām). Šis lēmums, kura mērķis bija nosargāt ordeņa tikumu skaidrību, nepatika pāvestam, iespējams, ka viņš tajā saskatīja draudus saviem nolūkiem — atņemt impērijai tiesības vēlēt bīskapus un saglabāt Svētā Troņa tiesības kronēt imperatoru. 1323. gada 12. novembra bullā Cum inter nonnullos [schoasticos viros] (Kopš starp dažiem [mācītiem vīriem]) Jānis XXII nosodīja franciskāņu apgalvojumus. 1324. gada 10. novembra bullā Quia quorumdam pāvests oficiāli uzaicināja Mikēli, kopā ar Okamas Viljamu un Bergāmas Bonagraciju, uz Aviņonu. Saprotot, ka tas faktiski ir uzaicinājums uz inkvizīcijas tiesu, visi trīs pārbēga pie Bavārijas Ludviga (1328. gada 26. maijs), izmantojot Ludviga atsūtītu galeru. Pārējie franciskāņi pakļāvās pāvestam un ievēlēja jaunu ordeņa vadītāju. Sākot no 1330. gadu ziņas par spirituāļu sodīšanu kļuva arvien retākas un var uzskatīt, ka cīņa ar tiem bija pabeigta.
Austrumviru apriņķis
Austrumviru apriņķis (et) ir viens no 15 Igaunijas apriņķiem. Apriņķis atrodas valsts ziemeļaustrumos, rietumos robežojas ar Rietumviru apriņķi, dienvidrietumos ar Jegevas apriņķi, bet austrumos no Krievijas to šķir Narvas upe. Ziemeļos Austrumviru apriņķi apskalo Somu līcis un Narvas līcis, savukārt dienvidos - Peipusa ezers. Austrumviru apriņķis atrodas Ziemeļaustrumigaunijas līdzenumā. Apriņķa administratīvais centrs ir Jehvi, bet lielākā pilsēta ir Narva. Etniski absolūtais vairākums apriņķa iedzīvotāju ir krievi (72,8 % 2013. gadā).
Viļaka
Viļaka (ltg) ir pilsēta Latvijas ziemeļaustrumos, Latgales ziemeļos, Balvu novadā. Atrodas Viļakas ezera krastā, pilsētas robeža daļēji iet pa Kouras (Kiras) upi. Viļaka ir 28 km attālumā no novada centra Balviem un 246 km attālumā no Rīgas, tikai 8 km no Krievijas robežas.
Goran Gora
Biogrāfija
Ar pseidonīmu Goran Gora mūzikā darbojas kopš 2000. gada, pazīstams kļuvis 2005. gadā ar singlu Slow Down. Mācījies Kultūras koledžā par amatierteātru režisoru.
Pseidonīms
Intervijā Neatkarīgajai Rīta Avīzei 2005. gadā Goran Gora par sava pseidonīma izcelsmi stāsta: "Pārnestā tulkojumā tas ir augstais kalns, bet tas ir izdomātā valodā. Man reiz bija jāiestudē izrāde Kalnu valoda — par neeksistējošu ciematu, neeksistējošu valodu, neeksistējošiem cilvēkiem. Pie tās ilgi domājot un strādājot, nācu pie slēdziena, ka noteikti pasaulē ir tāda izdomāta valoda, tāpat kā to izmanto [islandiešu grupa] Sigur Rós. Bet pseidonīmu Goran Gora es vienkārši nosapņoju. Ļoti dīvaini, bet tā nu tas bija".
Koens
Koens var būt:
Notikumu horizonts
Notikumu horizonts ir melno caurumu apņemošās sfēras rādiuss, kuras iekšienē otrais kosmiskais ātrums pārsniedz gaismas ātrumu. Tā ir melnā cauruma robeža.
Foļvarkovas ciems
Foļvarkovas ciems bija Rēzeknes rajona administratīvi teritoriāla vienība tā dienvidos. 1945. gada 2. novembrī Rēzeknes apriņķa Kaunatas pagastā izveidoja Foļvarkovas ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā. Ciemu likvidēja 1954. gada 14. jūnijā, tā teritoriju pievienojot Višu ciemam.
Tukuma novada ģerbonis
2010. gada 15. janvārī Tukuma novada domes mājaslapā tika ievietota interaktīvais balsojums, kur mērķis bija noskaidrot iedzīvotāju viedokli par ģerboņi variantiem. Balsojums notikās līdz 3. februārim un tajā tika piedāvāti trīs iespējamie varianti, kas bija ģerbonis ar briedi, rozi vai cits variants. Briedis bija attēlots uz Tukuma rajona ģerboņa. Balsojumā piedalījās 157 balsotāji, kuri ar 87 balsīm izvēlējās ģerboņa variantu ar rozi. 23. janvārī Tukuma muzejā viesojās mākslas vēsturnieks un heraldikas speciālists Imants Lancmanis, kurš izteicās arī par Tukuma novada ģerboņa variantu ar rozi.
Eiropas čempionvienību kausa izcīņa
Eiropas čempionvienību kausa izcīņa var būt:
Romas ķēniņvalsts
Valsts pārvalde
Jādomā, ka viens no galvenajiem faktoriem, kas romiešus jau sākotnēji atšķīra no vairuma citu seno tautu un valstu Vidusjūras reģionā un veicināja vēlākās Romas attīstību un pieņemšanos spēkā, bija organiska sabiedrības institucionālā struktūra, kas izveidojās vēl karaļu laikā. Šajā laikā sākās Romas iedzīvotāju noslāņošanās. Tie sadalījās divos galvenajos slāņos: patriciešos un plebejos. Patricieši baudīja politiskas tiesības, tie no sava vidus ievēlēja Senātu (senatus), kurš iecēla ķēniņu. Ķēninš valdīja visu savas dzīves laiku, viņš bija atbildīgs par karaspēka savākšanu kara laikā, viņam vajadzēja šo karaspēku arī vadīt kaujā. Karalis bija arī augstākais tiesnesis civilās un kriminālās lietās.
Armija
Lai gan vēstures avotu par agrīno Senās Romas armiju ir salīdzinoši maz, arheoloģiskie izrakumi norāda, ka tās pastāvēšanas pirmajos gadsimtos romiešu karaspēku sastādīja gan kājnieku, gan jātnieku vienības, kuru militārās taktikas lielā mērā ietekmēja uz ziemeļiem dzīvojošie etruski un kuru bruņojumā ietilpa ovālveida vairogi, no ādas darinātas krūšu bruņas ar metāla pārklājumu krūšukurvja apkārtnē, kāju aizsargi, šķēpi, zobeni un no bronzas darinātas konusveida ķiveres.
Kurzemes, Zemgales un Piltenes hercogiste
Izveidošanas apstākļi
Pēc Lietuvas lielkņazistes teritorijas ieņemšanas 1812. gada 19. jūnijā tika nodibināta Lietuvas Lielkņazistes pagaidu valdība (pl), bet pati lielkņaziste atjaunota netika. Francijas imperators Napoleons 1812. gada 9. jūlijā Viļņā paziņoja, ka vēlas atjaunot Kurzemes hercogisti un Livonijas hercogisti. 18. jūlijā maršala Žaka Makdonalda komandētais franču armijas 10. korpuss ieņēma Bauskas pilsētu, 19. jūlijā krievu karaspēku sakāva kaujā pie Iecavas. 20. jūlijā Kurzemes guberņas gubernatora Frīdriha fon Zīversa administrācija atstāja Jelgavu. Par spīti latviešu zemnieku cerībām, dzimtbūšana tomēr netika atcelta un viņiem tika paziņots, "ka visa būšana šinī zemē paliek kā bijusi, kamēr cita augsta pavēlēšana taps dota".
Lidosta
Lielākās lidostās tiek sniegti dažādi pakalpojumi: pastāvīgi operatora pakalpojumi, gaisa satiksmes kontrole, restorāni un atpūtas telpas pasažieriem, kā arī avārijas dienesti. Militārās lidostas ir vairāk zināmas kā gaisa bāzes. Savukārt par lidlaukiem sauc salīdzinoši mazākas lidostas, kuras izmanto arī salīdzinoši mazāki lidaparāti.
Mozambika
Ģeogrāfija
Mozambikas teritorijai ar Indijas okeānu ir aptuveni 3000 kilometrus gara krasta līnija. Krasta līniju sadala nelielas jomas, krasti nav augsti, toties klinšaini. Dienvidos krasti ir zemi, vietām purvaini. Ir dabīgās ostas — Beira, Maputu, Nakala, Pemba.
Politiskā iekārta
Mozambika ir unitāra pusprezidentāla republika. 1990. gadā pieņemtā konstitūcija paredz daudzpartiju sistēmu. Valsts galva ir prezidents, kuru vispārējās vēlēšanās ievēl uz pieciem gadiem. Ir iespējams kandidēt uz otro termiņu. Kopš 2015. gada 15. janvāra Mozambikas prezidents ir Filipi Njusi.
Tilpums
Tilpums ir kāda ģeometriska ķermeņa lielums, cik daudz trīsdimensiju telpas tas aizņem jeb telpas daļa, kas norobežota ar vismaz vienu noslēgtu virsmu. Viendimensiju telpas figūru (tādu kā līnijas) un plaknes figūru (piemēram, četrstūri) tilpums ir nulle. Tilpumu skaitliski izsaka tilpuma mērvienībās, piemēram, kubikmetros, litros utt.
Gravitācijas viļņi
Vēsture
2014. gada 17. martā Hārvarda — Smitsona astrofizikas centra zinātnieki paziņoja, ka atklājuši gravitācijas viļņu pēdas. Atklājums veikts, analizējot datus no teleskopa BICEP2, kurš no 2010. līdz 2012. gadam veica reliktstarojuma novērojumus Antarktīdā. Vēlākas citu zinātnieku analīzes liecināja, ka tādas pēdas varētu būt atstājuši starpzvaigžņu putekļi.
2016. gada februārī LIGO darba grupa paziņoja, ka gravitācijas viļņi ir novēroti melno caurumu mijiedarbībā.
Smiltenes pagasts
Ezeri
Slīpju ezers
Mongolija
Flora un fauna
Ziemeļos Sibīrijas taiga pamazām pāriet stepē un augu valsts te ir vairāk nekā bagāta — priedes, egles, melnie un baltie bērzi, īves, ozoli, oši, pamežā — biezs krūmājs. Tas viss dod patvērumu aļņiem, lāčiem, vilkiem, lūšiem, stirnām, maralbriežiem, vāverēm, sabuļiem, āmrijām, caunām un sniegu leopardiem. Pie ūdeņiem tas viss pāriet mitrās, zāles pārbagātās pļavās, kur niedrājos mīt ūdensputni. Lielo upju — Kerulenas, Ononas, Orhonas — krasti klāti bieziem mežiem un leknām pļavām, bet upēs mīt zivis. Kalnu grēdu ēnas pusi klāj milzīgu mežu audzes, kamēr saules pusē augu valsts vairāk atgādina tundru. Dienvidrietumos Gobi Altajā augu valsts kļūst vienveidīgāka. Te mīt savvaļas ēzeļi, zaķi, augstāk kalnos ganās Sibīrijas kalnu kazas un garspalvainie, salizturīgie jaki.
E-pasta klients
Mūsdienās daudzas pasta klienta programmas ietver daudz vairāk papildu funkciju. Tās nodrošina e-pasta saņemšanu no pasta servera ar POP3 vai IMAP protokolu, izveido vēstuļu kastes un uzglabā pasta ziņojumus, palīdz lietotājam sagatavot vēstules. izsūtīšanai tiek izmantots protokols SMTP.
Zaratustra
Zaratustras grieķiskais vārds Zoroastrs nozīmē "Zelta Zvaigzne" jeb "Zelta Gaisma".
Jervas apriņķis
Vēsture
Skatīt Jervas zeme.
Politiķis
Politiķis ir persona, kas profesionāli nodarbojas ar politiku. Politiķi var darboties gan valsts līmenī (piemēram, tikt ievēlēti un darboties parlamentā vai cita veida likumdevējā, vai arī darboties valdībā), gan arī zemākā, piemēram, pašvaldību līmenī. Konkrētu mērķu sasniegšanai politiķi parasti apvienojas politiskajās partijās. Politiķis var nodarboties ar dažādām politiskajām darbībām arī tad, ja neatrodas valdībā vai vēlētā institūcijā, darboties savā partijā.
Augšžokļa kauls
Augšžokļa izaugumi
No augšžokļa ķermeņa dažādos virzienos atiet četri izaugumi:
Dāvids Brandess
Dāvids Brandess (de, dzimis Bāzelē, Vācijā) ir vācu mūziķis, producents un komponists. Brandess ir producējis un rakstījis dziesmas daudzām grupām, to skaitā E-Rotic, Bad Boys Blue, Krisam Normanam, Indiggo un Vanilla Ninja. Viņam pašam ir divi slaveni hiti: "Heartbreak Angel" un "Heartless Dancer".
2005. gada Eirovīzijā tika izpildītas divas viņa komponētās dziesmas: Gracia izpildītā "Run and Hide" (Vācija) un Vanilla Ninja "Cool Vibes" (Šveice).
Sistēmiskā sarkanā vilkēde
Diagnoze
Klīniskās izpausmes ir ļoti dažādas, tāpēc diagnozes uzstādīšana var būt apgrūtināta. 1971. gadā Amerikas Reimatoloģijas asociācija izstrādāja sistēmiskās sarkanās vilkēdes diagnostisko kritēriju sistēmu, ko vēlāk papildināja. Tā balstās uz biežāk sastopamiem simptomiem, no kuriem klīniskajā ainā jābūt vismaz četriem. To skaitā ir tauriņveida eritēma uz sejas vai diskveida izsitumi, fotosensitivitāte — pārmērīga ādas reakcija uz saules gaismu, čūlas mutē un deguna dobumā, artrīts divās vai vairāk locītavās, hronisks pleirīts vai perikardīts, neiroloģiski traucējumi (krampji, insults, psihoze), nieru bojājuma pazīmes (proteinūrija, šūnu cilindri). Asins ainas izmaiņas: samazināts leikocītu skaits (leikopēnija), samazināts trombocītu skaits (trombocitopēnija), 99 % pacientu analīzēs atrod antinukleārās antivielas — autoantivielas pret šūnu kodolu komponentiem (ANA). Imunoloģiskas pārmaiņas — viltus pozitīvs sifilisa tests, hiperimūnglobulinēmija.
Daži medikamenti (sulfanilamīdu preparāti, diurētiskie līdzekļi) var izraisīt sistēmiskās vilkēdes sindromu. Parasti, pārtraucot to lietošanu, simptomi arī izzūd.
3. gadsimts p.m.ē.
3. gadsimts p.m.ē. ir gadsimts, kas sākas 300. gadā p.m.ē. un beidzās 201. gadā p.m.ē.
Vissvētākās Jaunavas Marijas debesīs uzņemšanas svētki
Vissvētākās Jaunavas Marijas debesīs uzņemšanas svētki ir vieni no īpaši Jaunavas Marijas godināšanai veltītajiem svētkiem, vēl pastāv Marijas šķīstīšanas svētki, Marijas pasludināšanas diena un Marijas dzimšanas diena.
1935. gada Vuelta a España
1935. gada Vuelta a España bija pirmā reize, kad notika šīs šosejas riteņbraukšanas sacensības. Tās sākās 1935. gada 29. aprīlī un noslēdzās 15. maijā, sastāvēja no 14 posmiem un 3425 km kopējās distances. Uzvarētāja vidējais ātrums bija 28,54 km/h. Vuelta sākās un noslēdzās Madridē.
Porcelāns
Porcelāns Ķīnā
Mūsdienās ir bieži dzirdēts, ka Ķīnas porcelāns tiek uzskatīts par vislabāko. Tas vienmēr ir novērtēts ļoti augsti gan kvalitātes, gan izskata ziņā. Runājot par porcelānu, tas vienmēr ir asociējies ar Ķīnu, jo tā ir porcelāna dzimtene. Porcelānu arī mūsdienās izmanto ļoti plaši, piemēram, trauku (dekoratīvas vāzes, tējas servīzes, sienas šķīvju u.c.), leļļu, flīžu ražošanā. Ražojot šos produktus vēl joprojām izmanto tās pašas receptes un vielu attiecības, ko izmantoja senajā Ķīnā pirms vairākiem tūkstošiem gadu. Nav nepieciešams neko mainīt vai uzlabot, jo tajā laikā porcelāna recepte tika izveidota ideāla.
Vēsture
Sākot ar 13. gadsimtu pa dažādiem ceļiem atsevišķi porcelāna priekšmeti nonāca arī Eiropā, kam drīz vien sekoja mēģinājumi radīt Ķīnas porcelānu. 15. gadsimtā par porcelāna ražošanas centru kļuva Dzindedžeņa Dzjansi provincē Dienvidķīnā 16. gadsimtā agrīnos eksperimentus īpaši atbalstīja Mediči dinastija Florencē. Minu dinastijas porcelāns baroka un rokoko laikmetā bija viens no visvairāk iekārojamākajiem Tālo Austrumu objektiem. To eksportēja ne tikai uz austrumu valstīm un Eiropu, bet arī uz Austrumāfriku, Filipīnām un Jauno pasauli.
Viļāni
Viļāni ir pilsēta Latgalē, Rēzeknes novadā. Izvietojusies Maltas upes krastā autoceļu A12 (E22), P58 (Viļāni — Preiļi — Špoģi) un P59 (Viļāni — Ružina — Malta) krustojumā pie dzelzceļa līnijas Rīga—Maskava iecirkņa Krustpils—Rēzekne II 215 km attālumā no Rīgas un 27 km — no Rēzeknes. Pilsētas tiesības Viļāni ieguva.
Reliģija
Tagad Viļānos darbojas divas draudzes: katoļu un vecticībnieku. Baroka stilā ar diviem torņiem celtā katoļu baznīca ar klosteri pabeigta 1772. gadā. Vecticībnieki uzcēluši 20. gadsimta 30. gados lūgšanu namu, vēlāk apmūrēja silikātķieģeļiem. 2005. gadā draudzes prāvests A. Voronovs sadarbībā ar SIA "Ābekoks" pārveidoja to par koka dievnamu, iekšienē tika veikts liels remonts.
Arhibalds fon Keizerlings
Dzīvesgājums
Pēc atbrīvošanas no gūsta 1906. gadā viņš bija vecākais virsnieks uz mīnu kreisera, pēc tam atgriezās dzimtenē un 1907.—1908. gadā mācījās zemūdeņu kursos Liepājā. Pēc tam viņš atkal devās uz Vladivostoku, kur 1908.—1912. gadā bija zemūdenes "Фельдмаршал граф Шереметьев" kapteinis Klusā okeāna flotē. Pēc tam tika pārcelts uz Baltijas jūras floti, bija eskadras mīnu kuģa kapteinis.
Kad 1924. gada 27. jūnijā nodibināja Latvijas Jūras krastu aizsardzības eskadru, Arhibaldu Keizerlingu iecēla par tās komandieri. Kā flotes komandieris Arhibalds Keizerlings vadīja jaunas flotes tehnikas iegādi un viņa laikā pēc Latvijas pasūtījuma Havras un Nantes kuģu būvētavās Francijā tika uzbūvētas divas zemūdenes ("Ronis" un "Spīdola") un un divi mīnu kuģi ("Imanta" un "Viesturs"). 1927. gada 18. novembrī A. Keizerlingam piešķīra admirāļa pakāpi.
Staņislavs Olijars
Staņislavs Olijars (dzimis Čeļabinskā, Krievijā) ir bijušais Latvijas vieglatlēts, kas pārsvarā startēja 110 metru barjerskrējienā. Viņš ir 2006. gada Eiropas čempions un 2002. gada Eiropas čempionāta sudraba medaļnieks šajā distancē. Kopš 2003. gada S. Olijaram pieder pasaules klases Latvijas rekords 110 m barjerskrējienā — 13,08 sekundes. Kopš 2015. gada decembra sāka strādāt kā FK Liepāja fiziskās sagatavotības treneris. Pēc tam darbojies līdzīgā lomā citās futbola komandās, ieskaitot arī Latvijas futbola izlasi (kopš 2017. gada vasaras).
Iecava
Iecava ir pilsēta Zemgalē, Bauskas novadā. Atrodas Iecavas upes krastā 21 km attālumā no Bauskas, 30 km attālumā no Jelgavas un 45 km attālumā no Rīgas autoceļu A7, P92 un P93 krustojumā.
1980. gada vasaras olimpisko spēļu medaļu tabula
Šī ir 1980. gada vasaras olimpisko spēļu medaļu sadalījuma tabula. 1980. gada olimpiskajās spēlēs vismaz vienu medaļu izcīnīja 36 valstis, 44 valstis neizcīnīja nevienu medaļu.
Anhels Ganivets
Dzīvesgājums
Rakstnieka karjeru Ganivets sāka ar vēstuļu krājumu Epistolario. Viņš rakstīja satīriskus romānus, arī lugas (piemēram, El escultor de su alma, 1899) un esejas (Ideárium español, 1897, Cartas finlandesas, 1898).
Altenbergas bobsleja, kamaniņu un skeletona trase
Altenbergas bobsleja, kamaniņu un skeletona trase (de) ir bobsleja, kamaniņu un skeletona trase Altenbergā, Vācijā.
Vēsture
Altenbergā pirmās bobsleja sacīkstes notika 1908. gadā, dabīgā ledus trasē. 1970. gadu beigās austrumvācieši, kuri jau tā sasniedza labus rezultātus kamaniņu sportā, sāka labi braukt arī bobslejā. 1976. un 1980. gadā austrumvācieši ieguva sešas medaļas ziemas olimpiskajās spēlēs. Starp 1977. un 1979. gadu tika izcīnītas piecas FIBT pasaules čempionāta medaļas. Mēģinot uzlabot VDR centienus izcīnīt vairāk bobsleja un kamaniņu sporta medaļu gan Olimpiskajās spēlēs, gan sporta veidu attiecīgajos pasaules čempionātos, tika uzbūvēta trase. Trases būvniecību uzraudzīja toreizējais Stasi (Valsts Drošības Ministrijas Austrumvācijā) ministrs Ērihs Milke.
Alkmāns
Alkmāns (Ἀλκμάν, dzīvojis 7.gs. otrajā pusē p.m.ē.) bija sengrieķu kora lirikas dzejnieks. Alkmāns rakstījis partenijus (dziesmas meiteņu koriem), dzīru dziesmas, himnas dieviem, arī paiānus.
Alkmāns dzīvojis Spartā, bet par viņa dzimšanas vietu tiek uzskatīta Līdijas galvaspilsēta Sardas, lai gan drošu ziņu par viņa izcelsmi nav. Iespējams, ka Alkmāns nokļuvis Spartā kā vergs, kas vēlāk atbrīvots savu dzejas prasmju dēļ.
Variņu pagasts
Variņu pagasts ir viena no Smiltenes novada administratīvajām teritorijām tā dienvidaustrumos. Robežojas ar sava novada Drustu, Launkalnes, Palsmanes un Virešu pagastiem, kā arī Gulbenes novada Lejasciema un Rankas pagastiem.
Aleksandrs Pjatigorskis
Biogrāfija
1973. gadā emigrēja no PSRS. No 1974. gada A.Pjatigorskis dzīvoja Lielbritānijā, kur Londonas Orientālistikas un Āfrikas pētījumu skolā (angl. School of Oriental and African Studies) ieguva Dienvidāzijas vēstures doktora grādu, pēc tam kļuva par Londonas Universitātes filozofijas profesoru.
Kompetenču novērtēšana
Testi
Ar testu palīdzību var iegūt informāciju par lielu skaitu dažādu personai piemītošu kompetenču, tāpēc parasti kompetenču novērtēšanas testā ir daudz jautājumu, lai iegūtu pieteikamu daudzumu informācijas par katru no kompetencēm. Lai kompetenču testa rezultāti būtu uzticami (valīdi), svarīgi ievērot šādus nosacījumus:
Kaleva (lidmašīna)
Kaleva, reģistrēta kā OH-ALL, bija Junkers Ju52 modeļa pasažieru un transporta lidmašīna, kas piederēja Somijas aviokompānijai Aero OY. 1940. gada 14. jūnijā lidojumā no Tallinas uz Helsinkiem to notrieca padomju DB-3T bumbvedēji, nogalinot visus 9 lidmašīnā esošos, tai skaitā divus franču diplomātiskos kurjerus, kas veda gandrīz 120 kilogramus diplomātiskā pasta.
Notriekšana
Lidmašīnas notriekšanu redzēja igauņu zvejnieki, kas savās laivās savāca atliekas, tai skaitā diplomātisko pastu. Pie zvejnieku laivām iznira padomju zemūdene Šč-301 (Щ-301), kas tās pārbaudīja un konfiscēja atrasto diplomātisko pastu un ārzemju valūtu.
Velārs nazāls līdzskanis
Apzīmējums IPA
Starptautiskajā fonētiskajā alfabētā velārs nazāls līdzskanis apzīmēts ar, attiecīgais X-SAMPA simbols ir <tt>N</tt>.
Liepājas osta
Pasažieru satiksme
Līdz šim Liepājas ostā darbojošos prāmju kompānijas Scandlines Deutschland GmbH filiāles „Scandlines Latvia” kravas — pasažieru prāmju līnijas maršrutu Liepāju — Traveminde (Lībeka) 2012. gada 11. oktobrī pārņēma prāmju operators Stena Line GmbH & Co. KG filiāle „Stena Line Latvia”.
2019. gada maijā pilsētā viesojās prāmju kompānijas Tallink produktu pārvaldības un galamērķu vadītājs Jani Mekele, lai izpētītu, vai nākotnē tā varētu kļūt par vienu no īso kruīzu (piemēram, Liepāja — Helsinki) pieturvietām, tomēr viņš izteicās, ka Liepāja nav pazīstams galamērķis Somijā — tur tā būtu jāpopularizē vairāk.
Kruīza kuģi
Bija plānots, ka 2020. gadā 4. augusta rītā ostā piestās divi kruīza kuģi: 139 metrus garais Berlin, ar kuru ceļotu apmēram 300 pasažieri, un Vasco da Gama (apm. 224 m), kas uz pilsētu atvestu nedaudz mazāk par 1300 pasažieriem un kas būtu visu laiku lielākais kruīza kuģis, kāds Liepājā ieradies. Īsākais no kuģiem visas dienas garumā atrastos Tirdzniecības kanālā, bet garākais pietauvotos brīvostā. Ceļu abi kuģi turpinātu tās pašas dienas vakarā. Tomēr, pasaulē plosoties COVID-19 pandēmijai, abi kruīza kuģi Liepājā neieradās.